གང་ལྟར་བེ་རི་རྒྱལ་སྲས་ཀྱིས་༼སྔོན་གྱི་ལོ་རྒྱུས་ཡིག་རྙིང་ཀུན་གྱི་ནང་དུ་ཐོན་མིས་བརྩམས་པའི་སུམ་རྟགས་གཉིས་ཞེས་པ་ཟུར་ཙམ་ཡང་མི་རྙེད་དེ༽ཞེས་ཀུན་གྱི་ནང་དུ་མི་འདུག་ཅེས་ཁ་ཚོད་བཅད་འདུག་པར་དོགས་སློང་བྱ་བར་འདི་ཡོད་དེ།སྔོན་གྱི་ལོ་རྒྱུས་ཡིག་རྙིང་རེ་ཟུང་དུ་མེད་ན་མེད་པའི་རྒྱུ་མཚན་དང་ཡོད་ན་ཁྱོད་ཀྱིས་མཐོང་ངེས་པའི་རྒྱུ་མཚན་ག་རེ་ཡོད།༼ཡེ་ནས་གྲགས་ཐོས་མེད་པས་མཚོན་ཐུབ༽ཅེས་པ་ཡང་མ་ལགས་ཏེ།ཡིག་རྙིང་དུ་བརྩི་ཆོག་པའི་ཆོས་འབྱུང་མཁས་པའི་དགའ་སྟོན་དུ།ཐོན་མི་མདོ་རྫས་སྒྲ་མདོ་དང་།།སུམ་ལ་སོགས་བརྡ་སྤྲོད་ཀྱི།།ཞེས་པའི་ཚིག་ལྟ་བུ་ཡིག་རྙིང་དང་ཁོང་མཁས་པ་ཚད་ལྡན་དུ་འཛིན་སྲིད་དམ།ལྷག་པར་ཁྱོད་ཀྱིས་༼ཇོ་སྲས་དང་ལྡེའུ།རྒྱ་བོད་ཆོས་འབྱུང་༽གསུམ་དུ་མེད་པས་མེད་པར་བརྩི་ན་དེ་གསུམ་དུ་ཉེ་རབས་ལོ་རྒྱུས་དང་བོད་ཀྱི་གནའ་རབས་ལོ་རྒྱུས་སུ་གསལ་བའི་མི་སྣ་རེ་ཟུང་ལྟ་བུ་མེད་པས་དེ་འདྲ་བ་མེད་ཟེར་རྒྱུ་ཡིན་ནམ།ད་དུང་ཡི་གེའི་སྦྱོར་བ་དང་སུམ་རྟགས་གཉིས་འདྲ་བའི་ཆ་འདུག་པས་དེ་གཉིས་གཅིག་ཏུ་འདོད་ན།སྔོན་གྱི་ལོ་རྒྱུས་ཡིག་ཆ་མང་བོ་ནང་ཕན་ཚུན་འདྲ་བོ་འདུག་པ་དེ་དག་གཅིག་རེད་ཅེས་ལབ་རྒྱུ་ཡིན་ནམ།རྗེ་ཙོང་ཁ་པའི་དྲ་བ།